

TV programa


Horoskopai
|SEKITE MUS|
Š. Jasikevičius ir P. Jankūnas laukia Eurolygos starto
Kauno "Žalgirio" krepšininkai ketvirtadienį išvyko į Madridą. Čia jų laukia 2014-2015 m. Eurolygos sezono startas, kurį naujausioje laidoje aptaria Žalgiris TV.
Praėjusiais metais stipriausią Europos turnyrą žalgiriečiai irgi pradėjo dvikova su karališkuoju ispanų klubu. Kauniečių sezoną Eurolygoje taip pat vainikavo rungtynės su "Real", kurias "Žalgirio" arenoje 87:80 laimėjo Lietuvos čempionai.
Pastaruoju metu dažnai vykstantys "Žalgirio" ir "Real" susitikimai akcentuojami ir pirmojoje šio sezono Žalgiris TV laidoje. Jos svečiais šį kartą tapo "Žalgirio" treneris Šarūnas Jasikevičius ir kapitonas Paulius Jankūnas.
"Pagaliau sulaukėme Eurolygos starto. Daug laiko jam rengėmės ir malonu, kad galėsime išbandyti jėgas aikštelėje. Iš kitos pusės, pirmasis varžovas – labai grėsmingas. Konkrečiai šiam mačui reikia itin daug ruoštis, nes "Real" komanda turi galingų ginklų. Kad ir kaip būtų, Madrido klubas – vienas iš Eurolygos favoritų", - prieš kelionę į Ispanijos sostinę sakė Š.Jasikevičius.
Kalbėdamas Žalgiris TV eteryje Šaras atskleidė, kurie "Real" krepšininkai yra pagrindiniai vedliai, apjungiantys varžovų atakas į darnią visumą.
Savo ruožtu P.Jankūnas pasidalino mintimis apie "Žalgirio" jaunųjų įžaidėjų laukiančią naštą.
Penktadienį "Žalgirio" ir "Real" dvikova prasidės 20.30 val. Ją stebėti krepšinio gerbėjai yra kviečiami į "Žalgirio" ambasadą "Žalgirio" arenoje.
.